ભરતસિંહ સોલંકી કોઇ પણ મુદ્દે નિર્ણય લેવામાં વિલંબ કરી રહ્યા હોવાની ફરિયાદો કોંગ્રેસમાં લાંબા સમયથી ઊઠી રહી છે. જગદીશ ઠાકોર પછી કોંગ્રેસના રાષ્ટ્રીય પ્રવક્તા શક્તિસિંહ ગોહિલે પણ કોંગ્રેસમાં આંતરિક જૂથબંધી હોવાના પુરાવા આપ્યા. તેઓએ પોતાને સોંપાયેલી વિધાનસભાની જવાબદારીમાંથી મુક્ત કરવા પત્ર લખ્યો. જોકે શક્તિસિંહે આ પત્ર કુંવરજી બાવળિયાની નારાજગીને કારણે લખ્યો હોવાની ચર્ચા ચાલી રહી છે. પત્રમાં ભાજપના સહારે કેટલાક લોકો કોંગ્રેસને તોડવા માગે છે તેવો ઉલ્લેખ કરાયો છે. જે કોંગ્રેસમાં ચાલતી ખેંચતાણની ચાડી ખાય છે.